**Reverie**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt prizonieră-n propria mea viaţă,

Cu lanţuri grele prinse de picior

Şi totul pare-a atârna de-o aţă.

Mai am puţin sau îmi doresc să mor?

Sunt un cocor ce nu ştie să zboare.

N-am vrut să-nvăţ atunci când s-a putut.

Simţeam încet cum totu-n jurul meu dispare

Credeam că doare, însă n-a durut.

Sunt pasărea pe sârma cea spinoasă

Şi cale nu-i acum să mă întorc.

Voi merge drept, cu ochii închişi spre casă,

Sau… voi cădea de nu-i de mine loc.

Sunt curcubeul ce nu-l vede nimeni

Deşi apare după multe ploi.

Uitaţi-vă din când în când la mine.

Sunt om şi eu, şi vreau să fiu cu voi!